DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2020 M. LIEPOS 1 D. ĮSAKYMO NR. DĮV-581 „DĖL ŠILALĖS RAJONO SAVIVALDYBĖS ADMINISTRACIJOS KVĖDARNOS SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2020 METAIS“ PAKEITIMO

2020 m. lapkričio 30 d. Nr. DĮV-1082

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Valstybės biudžeto lėšų naudojimo projektui įgyvendinti pagal Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonę „Stiprinti bendruomeninę veiklą savivaldybėse“ 2020 m. liepos 16 d. sutarties Nr. B6-232 (P) 8 punktu, atsižvelgdamas į Kvėdarnos bendruomenės centro 2020 m. lapkričio 25 d. raštą Nr. 6 „Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonę „Stiprinti bendruomeninę veiklą savivaldybėse“ įgyvendinimo projektų atrankos konkurso Kvėdarnos bendruomenės centro paraiškos „Amatų šventė“ sąmatos patikslinimo“:

1. P a k e i č i u Šilalės rajono savivaldybės administracijos direktoriaus 2020 m. liepos 1 d. įsakymą Nr. DĮV-581 „Dėl Šilalės rajono savivaldybės administracijos Kvėdarnos seniūnijos išplėstinės seniūnaičių sueigos atrinkto projekto finansavimo ir lėšų skyrimo projekto įgyvendinimui 2020 metais“ ir 1.1 papunktį išdėstau taip:

„1.1. Kvėdarnos bendruomenės centrui 554,00 Eur projektui „Amatų šventė“ įgyvendinti, atitinkančiam Savivaldybės aprašo 10.5 papunktyje numatytą prioritetinę finansuotiną veiklą, bendruomenės narių (gyventojų) sutelktumui ir tarpusavio pasitikėjimui stiprinti, bendruomenės narių kultūrinei ir švietėjiškai veiklai skatinti prekių (rankinio dinaminio mikrofono ir tripod stovo mikrofonui) pirkimo išlaidoms apmokėti 2020 m. IV ketvirtyje“.

1. Į p a r e i g o j u Kvėdarnos bendruomenės centro pirmininką pasirašyti papildomą susitarimą su Šilalės rajono savivaldybės administracijos direktoriumi dėl šio įsakymo 1 punkte nurodyto projekto įgyvendinimo pakeitimų.
2. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt/) ir Kvėdarnos seniūnijos ir Kvėdarnos bendruomenės centro skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius